Svokallað „ Rewind “ myndband sem YouTube birti í fyrra vakti hörð viðbrögð meðal netverja en í myndbandinu fóru nokkrar YouTube stjörnur yfir vinsælustu myndbönd ársins á síðunni . Margir töldu myndbandið vera kjánalegt en frá því að það var birt hafa sautján milljón manns sagt að þeim hafi ekki líkað við myndbandið ( e. dislike ) á meðan einungis 2,6 milljónir hafa sagt að þeim hafi líkað við það ( e. like ) . „ Árið 2018 gerðum við dálítið sem ykkur líkaði ekki við . Þannig árið 2019 , sjáum hvað ykkur leist á . Því þið eruð betri í þessu en við , “ segir í myndbandinu áður en farið er yfir vinsælustu dans - , tónlistar - , tölvuleikja - og förðunarmyndbönd ársins , svo eitthvað er nefnt . Svo virðist þó vera að myndbandið í ár falli heldur ekki í kramið hjá áhorfendum . Á meðan 1,5 milljón manns líkar við myndbandið þá eru þrjár milljónir manns sem líkar ekki við það . Vinsælasta tónlistarmyndbandið : Vinsælasta tónlistarmyndbandið kemur frá parinu Shawn Mendes og Camila Cabello með lagið Señorita en 13,5 milljónir hafa líkað við myndbandið á YouTube .